மிச்சிகன் வோமின் இசை விழா

மிச்சிகன் வோமின் இசை விழா ( Michigan Womyn's Music Festival )  பெரும்பாலும் மிக்பெஸ்ட் என குறிப்பிடப்படும் இது ஓர் பெண்ணியப் பெண்கள் இசை விழாவாகும். இது 1976 முதல் 2015 வரை மிச்சிகனில் உள்ள ஓசியானா கவுண்டியில், ஹார்ட் டவுன்ஷிப் அருகே தனியாருக்குச் சொந்தமான வனப்பகுதியில் "தி லேண்ட்" என்று குறிப்பிடப்படும் அமைப்பாளர்களாலும் மற்றும் பங்கேற்பாளர்களாலும் நடத்தப்படுகிறது. பிரத்தியேகமாக இந்த நிகழ்வில் பெண்கள், சிறுவர்/சிறுமிகள் மற்றும் சிறு குழந்தைகள் அனுமதிக்கப்பட்டனர்.

1991 முதல், திருவிழாவில் திருநங்கைகளை அனுமதிப்பதில்லை என்ற கொள்கை வகுக்கப்பட்டது. இது அதிகளவில் விமர்சனங்களை ஈர்த்தது. 1990களில் கேம்ப் டிரான்ஸ் நிறுவனம் அதன் விலக்கு கொள்கைக்காக திருவிழாவில் மறியல் செய்தது. நங்கை, நம்பி, ஈரர், திருனர் ஆகியோரின் வழக்கறிஞர்கள் குழுவான சமத்துவ மிச்சிகன் என்ற அமைப்பு 2014 இல் நிகழ்வைப் புறக்கணித்தது. மிக்பெஸ்ட் மனித உரிமைகள் பிரச்சாரம்,
அமெரிக்க அரசு சாரா ஊடக கண்காணிப்பு அமைப்பான கிளாட், நேர்பாலீர்ப்பாளர்கள் உரிமைகளுக்கான தேசிய மையம் மற்றும் தேசியப் பணிக்குழு போன்றவற்றில் இருந்து விமர்சனங்களைப் பெற்றது. திருவிழா அதன் இறுதி நிகழ்வை ஆகஸ்ட் 2015 இல் நடத்தியது

 வரலாறு 
அமெரிக்காவில் சாக்ரமெண்டோ மாநிலம் மற்றும் சான் டியாகோ மாநில பல்கலைக்கழக வளாகங்களில் ஒரு நாள் விழாக்கள், மிசோரியில் மத்திய மேற்கு பெண்கள் விழா, பாஸ்டன் பெண்கள் இசை விழா மற்றும் அர்பானா-சாம்பேனில் உள்ள இல்லினொய்சு பல்கலைக்கழகத்தில் தேசிய பெண்கள் இசை விழா போன்ற முதல் பெண்கள் இசை விழாக்கள் 1970 களின் முற்பகுதியில் நிறுவப்பட்டன. பெண்கள்-மட்டும் கலந்து கொள்ளும் பிராந்திய நிகழ்வுகள் பார்வையாளர்களை பெண்ணிய மற்றும் வெளிப்படையாக நேர்பாலீர்ப்பு கலைஞர்களுக்கு வெளிப்படுத்தியது. அவர்களில் பெரும்பாலோர் சுயாதீனமாக இயங்கினர். 1970 களின் முற்பகுதியில் நேர்பாலீர்ப்பாளர்கள் ஒருவரையொருவர் சந்திக்கும் சில வாய்ப்புகளை நகர்ப்புற விடுதிகள், காப்பி கடைகள் போன்ற இடங்களில் இத்திருவிழாக் கூட்டங்கள் வழங்கின.

மிக்பெஸ்ட் அதன் 40வது ஆண்டு விழாவை 2015 இல் கொண்டாடியது. ஏப்ரல் 21 அன்று, லிசா வோகல் முகநூல் வழியாக இது கடைசி திருவிழாவாக இருக்கும் என்று அறிவித்தார்.<

 செயல்பாடுகள் மற்றும் சேவைகள் 
மிக்பெஸ்டில் 3,000 முதல் 10,000 பேர் வரை கலந்து கொள்கின்றனர். பெண்கள் மேடைகளைக் கட்டி, விளக்குகள் மற்றும் ஒலி அமைப்புகளையும் இயக்குவர். திறந்தவெளி அடுப்புகளில் ஆயிரக்கணக்கானோருக்கு உணவு சமைத்து வழங்குவர். குழந்தை பராமரிப்பு மற்றும் பல்வேறு ஆர்வமுள்ள தலைப்புகளை உள்ளடக்கிய பட்டறைகளையும் நடத்துவார்கள்.

 மேற்கோள்கள் 

 வெளி இணைப்புகள் 
 Official website (Archive)
 Festival Letters and Statements to the Community, Michfest (Archive)
 Michigan Womyn's Music Festival records at the Sophia Smith Collection, Smith College Special Collections

  (Interview with Lisa Vogel)

பகுப்பு:இசை விழாக்கள்